Laiuse voor

Laiuse voor (ka Laiuse mägi) on Vooremaa maastikurajooni kõrgeim voor.

Laiuse voor asub Vooremaa voorestiku põhjaosas, umbes 6 kilomeetri kaugusel Jõgeva linnast. Voore kõrgus merepinnast on 145,4 meetrit,Lühiülevaade: Eesti hakkab kõrgusi arvutama Kroonlinna nulli asemel Amsterdami nulli järgi. Maa-amet, 20. juuli 2017. suhteline kõrgus voore kaguosas asuva Kuremaa järve suhtes 61 meetrit. Voor on järsu lääne- ja lauge idanõlvaga, umbes 10 kilomeetrit pikk ning 2 kilomeetrit lai.Eesti Entsüklopeedia 5. Tallinn, Valgus 1990.

Laiuse voorel paikneb Vilina küla koos muistse Vilina linnamäega. Voore jalamil asuvad Alavere, Altvälja, Kasevere, Raaduvere ja Kuremaa küla ning Laiuse alevik. Üle voore kulgeb Jõgeva–Mustvee maantee. Voore tipus asub Laiuse Siniallikas, mis rahvapärimuses on tuntud oma tervistava toime poolest.

Voorelt avaneb kaunis vaade ümbruskonnale. Põhjas on näha Pandivere kõrgustik oma kõrgemate tippude, Emumäe ja Kellavere mäega.

Vaata ka
Vooremaa 

Viited

Kategooria:Eesti künkad
Kategooria:Jõgeva vald